stanford-oval/wikipedia huggingface dataset:
עונת 1974/1975 ב-NBA

| --- | --- |
 תאריך התחלה:  17 באוקטובר 1974
 תאריך סיום:  25 במאי 1975
 מספר קבוצות:  18
 מספר משחקים לקבוצה:  82
 דראפט 1974
 בחירה ראשונה:  ביל וולטון
 על ידי:  פורטלנד טרייל בלייזרס
 העונה הסדירה
 המאזן הטוב ביותר:  בוסטון סלטיקס ווושינגטון בולטס
 MVP של העונה הסדירה:  בוב מקאדו (באפלו ברייבס)
 מלך הסלים:  בוב מקאדו (באפלו ברייבס)
 הפלייאוף
 אלופת המזרח:  וושינגטון בולטס
 אלופת המערב:  גולדן סטייט ווריורס
 סדרת הגמר
 אלופה:  גולדן סטייט ווריורס
 MVP של סדרת הגמר:  ריק בארי
 → 1973/19741975/1976 ←
 
עונת 1974/1975 היא העונה ה-29 של ליגת ה-NBA. העונה הסתיימה עם זכייתה השלישית של גולדן סטייט ווריורס בתואר האליפות, לאחר שבסדרת הגמר ניצחה את וושינגטון בולטס בתוצאה 4-0. שתי האליפויות הראשונות של הווריורס הושגו בתקופה בה המועדון מוקם בפילדלפיה, תחת השם "פילדלפיה ווריורס", כך שזו האליפות הראשונה בה זכה מועדון הווריורס כ"גולדן סטייט". כוכב הקבוצה ריק בארי זכה בתואר ה-MVP של סדרת הגמר, לאחר שקלע בסדרה 29.5 נקודות בממוצע למשחק. בתואר ה-MVP של העונה הסדירה זכה לראשונה בוב מקאדו מהבאפלו ברייבס, שהיה מלך הסלים של ה-NBA עם 34.5 נקודות בממוצע למשחק, והוביל את קבוצתו למאזן 49-33, השלישי בטיבו בליגה.
בתחילת העונה הצטרפה קבוצת ניו אורלינס ג'אז כקבוצה ה-18 בליגה, והקפיטל בולטס שינתה את כינוייה ל"וושינגטון בולטס". משחקי הפלייאוף הורחבו מפורמט של 8 קבוצות ל-10 קבוצות, עם חמש עולות מכל אזור (מזרח ומערב). הקבוצות המדורגות 4-5 בכל אזור שיחקו ביניהן בסדרה של הטוב משלושה משחקים, כשהמנצחת עולה לשלב חצי הגמר האזורי כדי להתמודד מול המדורגת ראשונה באזור.
דראפט 1974

הדראפט בעונה זו התקיים ב-28 במאי 1974 בעיר ניו יורק. במקום הראשון בחרה פורטלנד טרייל בלייזרס את ביל וולטון, שזכה בעונת 1977 בתואר ה-MVP של סדרת הגמר ובעונת 1978 בתואר ה-MVP של העונה הסדירה. כמו כן נבחר וולטון בשנת 1996 לאחד מ-50 השחקנים הגדולים בתולדות ה-NBA. בדראפט 1974 נבחרו בסך הכול 178 שחקנים, מתוכם 62 שיחקו בליגת ה-NBA ו-12 השתתפו במשחק האולסטאר: ביל וולטון, בובי ג'ונס (בחירה חמישית), סקוט ודמן (6), קמפי ראסל (8), קית' וילקס שזכה בתואר רוקי העונה (11), בראיין וינטרס (12), מוריס לוקאס (14), בילי נייט (21), טראק רובינסון (22), ג'ון דרו (25), פיל סמית' (29) וג'ורג' גרווין (40). לאחר פרישתם הוצגו וולטון, וילקס וגרווין בהיכל התהילה של הכדורסל.
להלן רשימת נבחרי הסיבוב הראשון (מתוך עשרה סיבובים):
| מקרא |
| --- | --- |
: מסמל שחקן שנבחר להיכל התהילה של הכדורסל
: מסמל שחקן שנבחר למשחק האולסטאר ולאחת מחמישיות העונה
: מסמל שחקן שנבחר למשחק האולסטאר בלבד
: מסמל שחקן שנבחר לאחת מחמישיות העונה
: מסמל שחקן שלא שיחק מעולם בליגה
| סיבוב ראשון> מספר בחירה | סיבוב ראשון> שם | סיבוב ראשון> מדינה | סיבוב ראשון> מכללה/קבוצה | סיבוב ראשון> קבוצה בוחרת |
| --- | --- | --- | --- | --- |
| 1 | ביל וולטון | ארצות הברית ארצות הברית | UCLA | פורטלנד טרייל בלייזרס |
| 2 | מרווין בארנס | ארצות הברית ארצות הברית | אוניברסיטת פרובידנס | פילדלפיה 76' |
| 3 | טומי ברלסון | ארצות הברית ארצות הברית | אוניברסיטת המדינה של קרוליינה הצפונית | סיאטל סופרסוניקס |
| 4 | ג'ון שומייט | ארצות הברית ארצות הברית | אוניברסיטת נוטרדאם | פיניקס סאנס |
| 5 | בובי ג'ונס | ארצות הברית ארצות הברית | אוניברסיטת קרוליינה הצפונית | יוסטון רוקטס |
| 6 | סקוט ודמן | ארצות הברית ארצות הברית | אוניברסיטת קולורדו | קנזס סיטי קינגס |
| 7 | טום הנדרסון | ארצות הברית ארצות הברית | אוניברסיטת הוואי | אטלנטה הוקס |
| 8 | קמפי ראסל | ארצות הברית ארצות הברית | אוניברסיטת מישיגן | קליבלנד קאבלירס |
| 9 | טום מקמילן | ארצות הברית ארצות הברית | אוניברסיטת מרילנד | באפלו ברייבס |
| 10 | מייק סוג'ורנר | ארצות הברית ארצות הברית | אוניברסיטת יוטה | אטלנטה הוקס |
| 11 | קית' וילקס | ארצות הברית ארצות הברית | UCLA | גולדן סטייט ווריורס |
| 12 | בראיין וינטרס | ארצות הברית ארצות הברית | אוניברסיטת קרוליינה הדרומית | לוס אנג'לס לייקרס |
| 13 | לן אלמור | ארצות הברית ארצות הברית | אוניברסיטת מרילנד | וושינגטון בולטס |
| 14 | מוריס לוקאס | ארצות הברית ארצות הברית | אוניברסיטת מרקט | שיקגו בולס |
| 15 | אל אברהרד | ארצות הברית ארצות הברית | אוניברסיטת מיזורי | דטרויט פיסטונס |
| 16 | קליף פונדקסטר | ארצות הברית ארצות הברית | אוניברסיטת המדינה של לונג ביץ' | שיקגו בולס |
| 17 | גלן מקדונלד | ארצות הברית ארצות הברית | אוניברסיטת המדינה של לונג ביץ' | בוסטון סלטיקס |
| 18 | גארי ברוקאו | ארצות הברית ארצות הברית | אוניברסיטת נוטרדאם | מילווקי באקס |
אולסטאר

משחק האולסטאר בעונה זו נערך ב-14 בינואר 1975 בפיניקס, אריזונה.
המאמנים במשחק היו קיי סי ג'ונס מוושינגטון בולטס ואל אטלס מגולדן סטייט ווריורס. חמישיית המזרח כללה את וולט פרייזר, ארל מונרו, ג'ון האבליצ'ק, אלווין הייז ובוב מקאדו, וחמישיית המערב כללה את נייט ארצ'יבלד, גייל גודריץ', ריק בארי, ספנסר הייווד וכרים עבדול-ג'באר. במשחק עצמו ניצחה קבוצת המזרח בתוצאה 108-102 ובתואר ה-MVP של משחק האולסטאר זכה וולט פרייזר שקלע 30 נקודות.
העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח> פער מהמובילה |
| --- | --- | --- | --- | --- | --- |
| 1 | בוסטון סלטיקס* | 60 | 22 | 0.732 | – |
| 2 | וושינגטון בולטס* | 60 | 22 | 0.732 | – |
| 3 | באפלו ברייבס* | 49 | 33 | 0.598 | 11 |
| 4 | יוסטון רוקטס* | 41 | 41 | 0.500 | 19 |
| 5 | ניו יורק ניקס* | 40 | 42 | 0.488 | 20 |

| 6 | קליבלנד קאבלירס | 40 | 42 | 0.488 | 20 |
| 7 | פילדלפיה 76' | 34 | 48 | 0.415 | 26 |
| 8 | אטלנטה הוקס | 31 | 51 | 0.378 | 29 |
| 9 | ניו אורלינס ג'אז | 23 | 59 | 0.280 | 37 |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב> פער מהמובילה |
| --- | --- | --- | --- | --- | --- |
| 1 | גולדן סטייט ווריורס* | 48 | 34 | 0.585 | – |
| 2 | שיקגו בולס* | 47 | 35 | 0.573 | 1 |
| 3 | קנזס סיטי-אומהה קינגס* | 44 | 38 | 0.537 | 4 |
| 4 | סיאטל סופרסוניקס* | 43 | 39 | 0.524 | 5 |
| 5 | דטרויט פיסטונס* | 40 | 42 | 0.488 | 8 |

| 6 | פורטלנד טרייל בלייזרס | 38 | 44 | 0.463 | 10 |
| 6 | מילווקי באקס | 38 | 44 | 0.463 | 10 |
| 8 | פיניקס סאנס | 32 | 50 | 0.390 | 16 |
| 9 | לוס אנג'לס לייקרס | 30 | 52 | 0.366 | 18 |
‏*כוכבית מסמנת קבוצה שהעפילה לפלייאוף.
מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | בוב מקאדו | באפלו ברייבס | 34.5 |
| ריבאונדים למשחק | וס אנסלד | וושינגטון בולטס | 14.8 |
| אסיסטים למשחק | קווין פורטר | וושינגטון בולטס | 8.0 |
| חטיפות למשחק | ריק בארי | גולדן סטייט ווריורס | 2.9 |
| חסימות למשחק | כרים עבדול-ג'באר | מילווקי באקס | 3.3 |
| אחוזים מהשדה | דון נלסון | בוסטון סלטיקס | 53.9% |
| אחוזים מקו העונשין | ריק בארי | גולדן סטייט ווריורס | 90.4% |
| נקודות מדד | כרים עבדול-ג'באר | מילווקי באקס | 26.4 |
פרסים

MVP של העונה הסדירה - בוב מקאדו, באפלו ברייבס
רוקי העונה - קית' וילקס, גולדן סטייט ווריורס
מאמן העונה - פיל ג'ונסון, קנזס סיטי-אומהה קינגס
מנהל השנה - דיק ורטליב, גולדן סטייט ווריורס
גביע האזרחות - וס אנסלד, וושינגטון בולטס
פרסים > חמישיות העונה

| החמישייה הראשונה | החמישייה השנייה |
| --- | --- |


נייט ארצ'יבלד (קנזס סיטי קינגס): ג'ו ג'ו וייט (בוסטון סלטיקס)
וולט פרייזר (ניו יורק ניקס): פיל צ'ניר (וושינגטון בולטס)
ריק בארי (גולדן סטייט ווריורס): ג'ון האבליצ'ק (בוסטון סלטיקס)
אלווין הייז (וושינגטון בולטס): ספנסר הייווד (סיאטל סופרסוניקס)
בוב מקאדו (באפלו ברייבס): דייב קאונס (בוסטון סלטיקס)
פרסים > חמישיות ההגנה

| החמישייה הראשונה | החמישייה השנייה |
| --- | --- |


וולט פרייזר (ניו יורק ניקס): נורם ואן ליר (שיקגו בולס)
ג'רי סלואן (שיקגו בולס): דון צ'ייני (בוסטון סלטיקס)
ג'ון האבליצ'ק (בוסטון סלטיקס): בוב לאב (שיקגו בולס)
פול סיילאס (בוסטון סלטיקס): אלווין הייז (וושינגטון בולטס)
כרים עבדול-ג'באר (מילווקי באקס): דייב קאונס (בוסטון סלטיקס)
פרסים > חמישיית הרוקיז

בראיין וינטרס (לוס אנג'לס לייקרס)
ג'ון דרו (אטלנטה הוקס)
סקוט ודמן (קנזס סיטי קינגס)
קית' וילקס (גולדן סטייט ווריורס)
טומי בורלסון (סיאטל סופרסוניקס)
פלייאוף 1975

בשלב רבע גמר המזרח ניצחה יוסטון רוקטס את ניו יורק ניקס בתוצאה 2-1 והעפילה לחצי הגמר האזורי, יחד עם סיאטל סופרסוניקס שניצחה את דטרויט פיסטונס בתוצאה זהה ברבע גמר המערב.
סגל האלופה, גולדן סטייט ווריורס: ריק בארי, ג'מאל וילקס, צ'ארלס ג'ונסון, קליפורד ריי, בוץ' בירד, ג'ורג' ג'ונסון, ג'ף מאלינס, פיל סמית', ביל ברידג'ס, דרק דיקי, צ'ארלס דאדלי וסטיב ברייסי.
מאמן ראשי: אל אטלס.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | סיבוב ראשון | סיבוב ראשון |  |  | גמר האזור | גמר האזור |  |  | סדרת הגמר | סדרת הגמר |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  (1) בוסטון סלטיקס |  4 |   |   |  |  |   |   |  |  |
|  |  (1) בוסטון סלטיקס |  4 |   |   |  |  |   |   |  |  |
|  |  (4) יוסטון רוקטס |  1 |   |   |  |  |   |   |  |  |
|  |  (4) יוסטון רוקטס |  1 |   |   |  בוסטון סלטיקס |  2 |   |   |  |  |
|  |  |  |   |   |  בוסטון סלטיקס |  2 |   |   |  |  |
|  |  |  |   |   |  וושינגטון בולטס |  4 |   |   |  |  |
|  |  (2) וושינגטון בולטס |  4 |   |   |  וושינגטון בולטס |  4 |   |   |  |  |
|  |  (2) וושינגטון בולטס |  4 |   |   |  |  |   |   |  |  |
|  |  (3) באפלו ברייבס |  3 |   |   |  |  |   |   |  |  |
|  |  (3) באפלו ברייבס |  3 |   |   |  |  |   |   |  וושינגטון בולטס |  0 |
|  |  |  |   |   |  |  |   |   |  וושינגטון בולטס |  0 |
|  |  |  |   |   |  |  |   |   |  גולדן סטייט ווריורס |  4 |
|  |  (1) גולדן סטייט ווריורס |  4 |   |   |  |  |   |   |  גולדן סטייט ווריורס |  4 |
|  |  (1) גולדן סטייט ווריורס |  4 |   |   |  |  |   |   |  |  |
|  |  (4) סיאטל סופרסוניקס |  2 |   |   |  |  |   |   |  |  |
|  |  (4) סיאטל סופרסוניקס |  2 |   |   |  גולדן סטייט ווריורס |  4 |   |   |  |  |
|  |  |  |   |   |  גולדן סטייט ווריורס |  4 |   |   |  |  |
|  |  |  |   |   |  שיקגו בולס |  3 |   |   |  |  |
|  |  (2) שיקגו בולס |  4 |   |   |  שיקגו בולס |  3 |   |   |  |  |
|  |  (2) שיקגו בולס |  4 |   |   |  |  |   |   |  |  |
|  |  (3) קנזס סיטי קינגס |  2 |   |   |  |  |   |   |  |  |
|  |  (3) קנזס סיטי קינגס |  2 |   |   |  |  |   |   |  |  |
הערות שוליים

↑  סיכום עונת 1974/1975, באתר nba.com
↑  סיכום עונת 1974/1975, באתר basketball-reference.com
↑  רשימת הנבחרים בדראפט 1974, באתר basketball-reference.com
↑  סיכום משחק האולסטאר 1975, באתר nba.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
ביל וולטון, הבחירה הראשונה בדראפט 1974
ריק בארי (מימין), ה-MVP של סדרת הגמר
דגל האליפות של גולדן סטייט ווריורס מעונת 1974/75
פרס סדרברי

| --- | --- |
 תיאור:  מחקר בכלכלה, משפטים או רפואה
 מיקום הטקס:  שוודיה
 מדינה:  שוודיה שוודיה
 הגוף המעניק:  האקדמיה השוודית למדעים
 תקופת הפרס:  1986–הווה (כ־38 שנים)
 נקרא על שם:  טושטן ורגנאר סדרברי
 torstensoderbergsstiftelse.se
 
פרס סדרברי (בשוודית: Söderbergska priset) הוא פרס מדעי, המוענק אחת לשנתיים לחוקרים בולטים בכלכלה או במשפטים ובכל שנה שנייה ברפואה. הפרס נוסד במשותף בשנת 1986 על ידי קרנות טושטן סדרברי ורגנאר סדרברי. משנת 2014, קרן טושטן סדרברי עומדת לבדה מאחורי הפרס. בשנים 1987–2015 הוא הוענק על ידי מלך שוודיה, באמצעות האקדמיה השוודית למדעים וכל שנתיים ברפואה באמצעות האגודה הרפואית השוודית. סכום הפרס הוא מיליון קרונה שוודית שהם כ־115,000 דולר ארצות הברית, נכון לשנת 2020.
הפרס מוענק על מאמצים בעלי ערך מדעי גבוה, שהשפעותיהם נחשפו בעשר השנים האחרונות. הפרס נועד להדגיש מאמצים משמעותיים ולעודד מחקר ופיתוח נוסף בתחומי הדעת.
זוכי הפרס

הערה: * פרס לכלכלה או (*) פרס למשפטים, * * פרס לרפואה
1986 - רולף לופט *
1987 - אסר לינדבק * *
1988 - נילס ג' קוק * *
1989 - קורט גרונפורס *
1990 - פר ביורנטורפ * *
1991 - לארס סוונסון *
1992 - פר-אינגוואר בראנמרק * *
1993 - ברטיל בנגסון *
1994 - יאן הולמגרן ואן-מארי סווננהולם * *
1995 - טורסטן פרסון *
1996 - ביורן דאהלבק * *
1997 - אנדרס אגל *
1998 - יאן-אקה גוסטפסון * *
1999 - יורגן וויבול *
2000 - אנדרס ביורקלונד ואולה לינדוואל * *
2001 - פר הנריק לינדבלום *
2002 - הנס ג' בומן * *
2003 - לארס קלמפורס *
2004 - אניטה אפריה * *
2005 - נילס ג'רבור ויאן רמברג *
2006 - קתרינה סוונבורג ולארס ביארק * *
2007 - פר קרוסל *
2008 - פליקס מיטלמן * *
2009 - לנארט פלססון *
2010 - לארס קלרסקוג * *
2011 - ברטיל הולמלונד *
2012 - כריסטופר גילברג * *
2013 - מערית יאנטרה-ג'רבורג (*)
2014 - לייף גרופ * *
2015 - טורה אלינגסן ומגנוס יוהנסון *
2016 - קצ' ובלנו * *
2017 - אין דיבידנד
2018 - מארכוס הילדג' * *
2019 - אין דיבידנד
ראו גם

קרן טושטן סדרברי (בשוודית)
הערות שוליים

↑  Söderbergska priset. 18 februari 2020. Läst 25 maj 2020.
פייר אדמון בואסייה

| --- | --- |

 לידה:  25 במאי 1810 ז'נבה, צרפת 
 פטירה:  25 בספטמבר 1885 (בגיל 75) Valeyres-sous-Rances, שווייץ 
 שם לידה:  Pierre Edmond Boissier 
 ענף מדעי:  בוטניקה, מתמטיקה
 מקום מגורים:  שווייץ
 צאצאים:  קרולין-ברבי בואסייה 
 תרומות עיקריות
 חקר צמחיית המזרח התיכון
 
פְּיֶיר אֶדְמוֹן בּוֹאֵסְיֶיה (Pierre Edmond Boissier;‏ 25 במאי 1810, ז'נבה – 25 בספטמבר 1885, וליירה-סו-ראנס) היה חוקר טבע, בוטנאי ומתמטיקאי שווייצרי. בואסייה ידוע בתרומתו לחקר הצומח של המזרח התיכון, ומספר צמחים נקראים על שמו.
חייו

בואסייה נולד בז'נבה למשפחה שרבים מבניה עסקו במחקר מדעי הטבע, וזכה לחינוך נוקשה בצעירותו. בחגים הם בילו בעיירת נופש באלפים השווייצריים, ושם רכש את אהבתו לטבע ולמרחבים. בין השאר, למד בואסייה באקדמיה של ז'נבה מפי הבוטנאי אוגיסטן פיראמי דה קנדול.
פועלו המקצועי

יחד עם בתו, קרולין-ברבי בואסייה (אנ') ובעלה ויליאם ברבי (אנ') עסק בואסייה במרץ באיסוף צמחים עבור עשבייה ('הרבריום') פרטית שהם ייסדו בז'נבה. ב-1846 ערך מסע גדול במזרח התיכון, ובו ביקר בנילוס, סיני, פלשתינה, לבנון וחבלי ארץ נוספים. לאחר מסע זה השווה את ממצאיו עם האוספים של תיאודור קוטשי ופייר אאושר, וכתב את ספרו החשוב 'Flora Orientalis' ('הצומח של המזרח') הכולל חמישה כרכים, ומידע אודות כ-12 אלף צמחים, מחציתם בערך חדשים למדע באותה עת.
צמחים הקרויים על שמו

בעקבות פועלו של בואסייה, נקראו לכבודו שמות צמחים רבים, בין השאר בולטים הבאים:
הסוג בואסירה (Boissiera) ממשפחת הדגניים, הכולל את המין בואסירה מצויצת הגדל בישראל
אלון התולע (Quercus boissier)
צמרורת בואסייה, (Trichodesma boissieri) ממשפחת הזיפניים, מין אנדמי למזרח ארץ-ישראל
תלתן בואסייה (Trifolium boissieri) ממשפחת הפרפרניים
לקריאה נוספת

דוד הלר ועזריה אלון, (1983). החי והצומח של ארץ ישראל כרך 1, עמוד (56), הוצאת משרד הביטחון, תל אביב.
פרעות טריפולי (1967)

פוגרום טריפולי התרחש בליל 5 ביוני 1967 בעיר טריפולי שבלוב. בפוגרום נרצחו 18 יהודים ונפצעו 25. בעקבות הפוגרום, ברחו יהודים רבים מלוב, והקהילה היהודית שם נפסקה.
אירועים

לפני הפרעות של 1967, התרחשו בלוב שני פוגרומים גדולים: בפרעות טריפולי (1945) נרצחו 132 יהודים, ובפרעות טריפולי (1948) נרצחו 13 או 14 יהודים. המהומות של 1967 פרצו בתגובה למלחמת ששת הימים בין ישראל והעולם הערבי. מנהיגים ערבים, ובמיוחד נשיא מצרים, גמאל עבד אל נאצר, שידרו הצהרות פומביות הקוראות להשמדת ישראל ובתמיכה בעניין הערבי.
בליל ה-5 ביוני 1967, באותו יום שבו החלה המלחמה, תקפו מאות לובים מוסלמים בתים ועסקים יהודיים ברובע היהודי בעיר, ושרפו את בית הכנסת בית-אל עד היסוד. פורעים תקפו והציתו בתים, חנויות ומכוניות של יהודים, בנוסף לבזיזת רכוש יהודי. אחד הניצולים סיפר שבשלב מסוים הציתו מתפרעים צמיגים, השליכו אותם לחנויות וסגרו את החנויות על מוכריהן היהודים. 60% מכל נכסי היהודים, הציבוריים והפרטיים כאחד, הושמדו.
אדריס הראשון מלך לוב הורה למשטרה החשאית לאסוף את האוכלוסייה היהודית, ולהעביר 3,000 יהודים לבסיס צבאי בריטי לשעבר במדבר הלובי. קבוצת מתפרעים הצליחה במהלך המבצע הזה להתחפש לשוטרים, לחטוף ולרצוח תשעה מבני משפחת לוזון, בהם שני הורים ושבעה ילדים. צוות ועובדים של חברת התעופה האיטלקית אליטליה (Alitalia) הגיבו גם הם בהגנה על יהודים שנמלטו לשדה התעופה. הצוות הדף המון מתפרעים להגיע לשדה התעופה והצליח לחלק כרטיסי טיסה רבים ליהודים. מאמציה של אליטליה הסתייעו על ידי הרב הראשי של רומא אליו טואף ובממשלת איטליה.
בסך הכל נהרגו בפוגרום 18 יהודים ולפחות 25 נפצעו.
הפוגרום היה המסמר האחרון בארון הקבורה לתולדות היהודים בלוב. 4,100 יהודים הצליחו לברוח לאיטליה, כולל 2,500 שהגיעו לרומא דרך אליטליה. לאחר שמועמר קדאפי תפס את השלטון בהפיכה ב-1969, הוא הורה על מסע רדיפה נגד המיעוט היהודי בארצו, מה שהניע את 100 היהודים שנותרו להימלט מהמדינה.
ראו גם

פרעות טריפולי (1945)
פרעות טריפולי (1948)
הערות שוליים

↑  Cnaan Liphshiz, Libya’s Jewish graveyards were destroyed. They are being rebuilt online., Jewish Telegraphic Agency, ‏1 בספטמבר 2021
↑  Dr. David Gerbi, The Jewish Holocaust in Tripoli: In 1967 June the 5th, ‏1 במאי 2017
פייר אטניין

| --- | --- |
 לידה:  1494? דוואי, צרפת 
 פטירה:  1552 (בגיל 58 בערך) פריז, ממלכת צרפת 
 מדינה:  צרפת 
 בן או בת זוג:  Marie Lescallopier 
 
פייר אטניין (בצרפתית: Pierre Attaingnant ; סביבות 1494–1551/2), מדפיס תווים צרפתי שפעל בפריס.
ביוגרפיה

פייר אטניין נחשב המו"ל הראשון בתפוצה רחבה של דפוס מוזיקלי מטלטל, אשר אפשר הדפסה מהירה וזולה הרבה יותר מאשר אצל קודמיו כמו אוטביאנו פטרוצ'י. 
אטניין נחשב לעיתים קרובות (בטעות) כראשון לפתח טכניקה זו, אבל עדויות מצביעות על כך שג'והן ראסטל, מדפיס אנגלי מלונדון, היה הראשון שהשתמש בהדפסה חד-שלבית ב 1520. 
אטניין פרסם מעל 1500 שאנסונים מאת מלחינים רבים ושונים, כולל המלחינים הפריזאיים קלודן דה סרמיזי, פייר סנדרן ופייר סרטון.
במיוחד בולטים 5 כרכים שפרסם של שאנסונים מאת קלמאן ז'אנקן. אטניין קיבל פריבילגיה מלכותית על ספרי המוזיקה שלו, שיצאו בהוצאות מחודשות פעמים רבות. 
אטניין כונה בתקופתו "מדפיס המוזיקה המלכותי" (imprimeur et libraire du Roy en musique).
יצירות שהדפיס

תרומתו העיקרית של אטניין לדפוס מוזיקלי היא בפופולריזציה של שיטת ההדפסה החד-שלבית, שבה השתמש לראשונה בפרסום משנת 1528 הנקרא 
"שירים חדשים במוזיקה בארבעה קולות" (Chansons nouvelles en musique à quatre parties).
בשיטת הדפסה זו התווים האינדיוידואליים הודפסו ישירות לתוך מקטעים של חמשה, והתווים, קווי החמשה והטקסט יכלו להדפס בפעולה אחת. 
בשיטה זו, להבדיל ממה שקדם לה, קווי החמשה היו ישרים, ללא קפיצות, ומקטעי התווים נראו יותר מחוברים זה לזה. 
לבסוף, הפכה שיטה זו לפרקטיקת ההדפסה הסטנדרטית בכל רחבי אירופה במאות ה-16 וה-17.
פרט ל-36 הקבצים של שאנסונים שהדפיס, אטניין פרסם גם ספרים עם קטעים בטבולטורה ללאוטה ולכלי מקלדת של תקופתו (צ'מבלו, עוגב, קלוויקורד ודומיהם). בנוסף פרסם מיסות ומוטטים.
בין הפרסומים החשובים ביותר בתולדות המוזיקה המוקדמת לכלי מקלדת פורסמו בפאריס על ידי אטניין הקבצים הבאים:
Dixneuf chansons musicales reduictes en la tabulature des Orgues Espinettes Manichordions, et telz semblables instrumentz musicaulx... Idibus Januraii 1530
Vingt et cinq chansons musicales reduictes en la tabulature des Orgues Espinettes Manichordions, et telz semblables instrumentz musicaulx... Kal. 1530
Vingt et six chansons musicales reduictes en la tabulature des Orgues Espinettes Manichordions, et telz semblables instrumentz musicaulx... Non. Frebruaii 1530.
... Quatorze Gaillardes neuf Pavennes, sept Branles et deux Basses Dances le tout reduict de musique en la tabulature du jeu d'Orgues
Espinettes Manicordions et telz semblables instrumentz musicaulx (?February 1531)
Tabulature pour le jeu d’Orgues, Espinettes et Manicordions sur le plain chant de Cunctipotens et Kyrie Fons. Avec leurs Et in terra, Patrem, Sanctus et Agnus Dei... (March 1531).
Magnificat sur les huit tons avec Te Deum laudamus et deux Preludes, le tout mys en tabulature des Orgues Espinettes et Manicordions, et telz semblables instrumentz... Kal. Martii 1530.
Treze Motetz musicaulx avec ung Prelude, le tout reduict en la Tabulature des Orgues Espinettes et Manicordions et telz semblables instrumentz... Kal. Aprilis 1531.
בספרים אחדים הנזכרים לעיל פורסמו עיבודים לכלי מקלדת לשאנסונים. במאה העשרים יצאה לאור מהדורה השוואתית ובה העיבודים שהדפיס אטניין לעומת הנוסחים הקוליים המקוריים של השאנסונים שזוהו.
בספר אחד פורסמו ריקודים, מהנפוצים ומהפופולריים ביותר בתקופה בנוסחים לכלי מקלדת כגון פאוואן, גאליירד, ברנל, ובס-דאנס.
ספרים לעוגב הכוללים מיסות עוגב, קטעי מגניפיקט, טה דאום, עיבודי מוטטים ופרלודים.
קובצי ריקודים לקבוצות כלים
לקריאה נוספת

D.W. Krummel and Stanley Sadie, Music Printing and Publishing. New York, Norton, 1990
(King, A. 1971. The Significance of John Rastell in Early Music Printing. The Library 26(3
PIERRE ATTAINGNANT (before 1500 after 1553), Transcriptions of Chansons for Keyboard (1531), edited by Albert Seay.
Pierre Attaingnant: royal printer of music : a historical study and bibliographical catalogue / Daniel Heartz
Berkeley : University of California Press, c1969
פאוואן לארבעה כלים אשר הודפס על ידי פייר אטניין
פטריק ג'פרי

פטריק ס. ג'פרי (באנגלית: Patrick S. Jeffrey, נולד ב-25 ביוני 1965) הוא קופץ למים אמריקאי בעבר. בעל שתי מדליות ארד מהמשחקים הפאן-אמריקאיים ו-5 פעמים אלוף ארצות הברית, מפלטפורמה קשיחה מ-10 מטר.
הוא אחד מהספורטאים הבודדים שהיו הומואים מוצהרים במשחקים האולימפיים.
ביוגרפיה

ג'פרי בוגר אוניברסיטת המדינה של אוהיו.
בשנת 1988 הפך ג'פרי לקופץ המים היחידי שזכה בתארים ב-NCAA בכל שלוש הקפיצות למים האפשריות (1 מטר, 3 מטר ופלטפורמה קשיחה מ-10 מטר)
באולימפיאדת סיאול (1988) סיים ג'פרי במקום 12 בקפיצה למים מפלטפורמה קשיחה מ-10 מטר בתוצאה של 483.54 נקודות. בשלב המוקדמות הוא קבע תוצאה של 553.89 נקודות ועלה מהמקום השישי.
במשחקים הפאן-אמריקאיים שנערכו בהוואנה, קובה בשנת 1991 זכה ג'פרי במדליית ארד בקפיצה למים מפלטפורמה קשיחה מ-10 מטר.
במשחקים הפאן-אמריקאיים שנערכו במאר דל פלאטה, ארגנטינה בשנת 1991 זכה ג'פרי במדליית ארד בקפיצה למים מפלטפורמה קשיחה מ-10 מטר.
באולימפיאדת אטלנטה (1996) סיים ג'פרי במקום 9 בקפיצה למים מפלטפורמה קשיחה מ-10 מטר בתוצאה של 560.22 נקודות. בשלב המוקדמות הוא קבע תוצאה של 406.74 נקודות ועלה מהמקום החמישי.
ביוגרפיה > קריירה כמאמן קפיצות למים

משנת 1999 מאמן ג'פרי קפיצות למים באוניברסיטת המדינה של פלורידה ובשנת 2014 החל לאמן כמאמן ראשי בקפיצה למים באוניברסיטת סטנפורד. נוסף לעבודתו הקבועה במכללות, הוא שימש בתפקיד מאמן ראשי בקפיצות למים של נבחרת ארצות הברית לאוניברסיאדה (קאזאן 2013) וחבר צוות המאמנים לאליפויות העולם (פוקואוקה 2001 ורומא 2009) ולאולימפיאדת סידני (2000).
הערות שוליים

↑  פטריק ג'פרי, באתר Gay Swimmers (באנגלית)
פסל (קבוצת כוכבים)

| פַּסָּל Sculptor |
| --- | --- |
  מפת קבוצת הכוכבים פַּסָּל
 סמליות:  פַּסָּל
 עלייה ישרה:  0 שעות
 נטייה:  °‏30-
 שטח נראה:  475 מעלות מרובעות
 דירוג שטח נראה:  במקום ה־36
 מספר כוכבים בבהירות נראית < 3:  0
 הכוכב הבהיר ביותר:  α בפסל
 בהירות נראית הכוכב הבהיר:  4.3
 מערכות כוכבים גובלות:  דג דרומי  דלי  לוויתן  עגור  עוף החול  תנור
 נראית בין קוי הרוחב °‏50 ו־°‏90- מומלץ לצפות בשעה 21:00 במהלך חודש נובמבר
קבוצת הכוכבים פַּסָּל  נמצאת בשמי הדרום. זאת קבוצה חלשה במיוחד, ללא כוכבים בהירים יותר מדרגה 4. הקוטב הדרומי של גלקסיית שביל החלב נמצא בקבוצה (כשלוש מעלות צפונית מערבית לכוכב α בפסל), כלומר כשמביטים בכיוון הקבוצה קו הראיה ניצב למישור הגלקסיה, מה שמסביר את מיעוט הכוכבים בקבוצה ובפרט את היעדרם של כוכבים בהירים. הקבוצה הוגדרה במאה ה-18 על ידי האסטרונום הצרפתי ניקולא לואי דה לאקאי ובמקור הייתה אמורה לייצג חדר עבודה של פסל אך שמה קוצר מאוחר יותר.
כוכבים חשובים

α בפסל הוא ענק כחול במרחק של כ-680 שנות אור ובעל בהירות נראית נראית מדרגה 4.3. עוצמת ההארה שלו משתנה בשעור זעום של 0.01 דרגות, שינוי שניתן להבחנה רק במדי אור רגישים ביותר.
גרמי שמיים מעניינים נוספים

NGC 253 שנקראת גם גלקסיית פסל היא גלקסיה ספירלית במרחק של 11.4 מיליון שנות אור. בהירותה היא מדרגה 7 כך שניתן להבחין בה באמצעות משקפת, והיא הגלקסיה הבהירה ביותר מבין כ-13 הגלקסיות של קבוצת פסל, שהיא אחת מקבוצות הגלקסיות הקרובות ביותר לקבוצה המקומית, במרחק של כ-12.7 מיליון שנות אור.
NGC 55 היא גלקסיה לא-סדורה במרחק של כ-6.2 מיליון שנות אור ממערכת השמש, בין הקבוצה המקומית ובין קבוצת פסל. ניתן לראות את הגלקסיה בטלסקופ ככתם מעורפל עם בהירות לא אחידה סביב דרגה 8.